## Odluka o osnivanju Nacionalnog odbora

### NN 12/2005 (24.1.2005.), Odluka o osnivanju Nacionalnog odbora

# HRVATSKI SABOR

191

Na
temelju članka 43. Poslovnika Hrvatskoga sabora, Hrvat­ski sabor na sjednici
19. siječnja 2005., donosi

## ODLUKU

### O OSNIVANJU NACIONALNOG ODBORA

I.

Osniva
se Nacionalni odbor kao radno tijelo Hrvatskoga sabora za praćenje pregovora o
pristupanju Republike Hrvatske Europskoj uniji.

II.

Nacionalni
odbor:

–
nadgleda i ocjenjuje tijek pregovora,

– daje
mišljenje i smjernice u ime Hrvatskoga sabora o pripremljenim pregovaračkim
pozicijama,

–
razmatra informacije o pregovaračkom procesu,

–
razmatra i daje mišljenja o pitanjima koja će se otvarati tijekom pregovora,

–
razmatra i ocjenjuje pregovaračko djelovanje pojedinih članova pregovaračkog
tima,

– putem
predsjednika Odbora održava redovite konzultacije i razmjenjuje informacije s
Predsjednikom Republike Hrvatske, predsjednikom Vlade Republike Hrvatske i
predsjednikom Hrvat­skoga sabora,

– održava
redovite konzultacije s voditeljem izaslanstva i glavnim pregovaračem o tijeku
pregovora, otvorenim prego­varač­kim pitanjima i mogućim načinima zatvaranja
pojedinih poglavlja pregovora,

– po
potrebi daje mišljenje o usuglašavanju hrvatskog zakonodavstva s propisima
Europske unije,

–
najmanje dva puta godišnje obavještava Hrvatski sabor o radu Odbora.

III.

Nacionalni
odbor ima predsjednika, potpredsjednika i 13 članova iz reda zastupnika i to šest
članova iz reda vladajućih, a šest iz reda oporbenih stranaka, a predsjednici
Odbora za vanjsku politiku, Odbora za međuparlamentarnu suradnju i Odbora za
europske integracije članovi su Nacionalnog odbora neovisno o stranačkoj
pripadnosti.

U Odbor se imenuju četiri člana i to: predstavnik
Ureda Pred­sjednika Republike Hrvatske, predstavnik akademske zajednice,
predstavnik udruga poslodavaca i predstavnik sindikata. Imenovani članovi
Odbora imaju sva prava člana radnog tijela osim prava odlučivanja.

IV.

Predsjednik Nacionalnog odbora bira se iz reda
oporbenih, a potpredsjednik iz reda vladajuće stranke ili vladajuće koalicije u
Hrvatskom saboru.

V.

U radu Nacionalnog odbora mogu sudjelovati
predsjednik Vlade Republike Hrvatske, predsjednik i članovi Predsjedništva
Hrvatskoga sabora, voditelj izaslanstva, glavni pregovarač te šef pregovaračke
grupe pojedinog područja o kojem se raspravlja.

Na
sjednice Nacionalnog odbora mogu se pozvati predsjednici drugih radnih tijela,
predsjednici klubova zastupnika u Hrvat­skom saboru, predstavnici strukovnih
udruženja, znanstvenici i stručnjaci iz pojedinih područja važnih za proces
pregovora.

Glavni pregovarač, kada je prisutan na sjednici
Nacionalnog odbora, daje informacije bitne za donošenje odluka.

VI.

Sjednice Nacionalnog odbora, u pravilu, održavaju se
bez nazočnosti javnosti. Kada se sjednice održavaju bez nazočnosti javnosti,
predsjednik Nacionalnog odbora izvještava javnost o predmetu rasprave i
donesenim odlukama.

VII.

Nacionalni odbor ima stručnu službu koju čine tajnik
Odbora, administrativni tajnik te tri do pet savjetnika. Stručnom službom
rukovodi tajnik Odbora. Tajnik Odbora s tajnicima Odbora za vanjsku politiku,
Odbora za međuparlamentarnu suradnju i Odbora za europske integracije
razmjenjuje informacije o svim pitanjima integrativnih procesa Europske unije.

Stručni i drugi uvjeti za raspored na radna mjesta u
stručnoj službi Nacionalnog odbora uređuju se Pravilnikom o unutarnjem redu
Stručne službe Hrvatskoga sabora.

VIII.

Detaljna pitanja o radu Nacionalnog odbora uredit će
se njegovim poslovnikom.

IX.

Ova Odluka
stupa na snagu danom donošenja.

Klasa:
021-13/05-15/01
Zagreb, 19. siječnja 2005.

HRVATSKI SABOR

Predsjednik
Hrvatskoga sabora **Vladimir Šeks,** v. r.

Odluka, NN 12/2005-191